Kunstefees op ‘n skip – Roekeloos
Gepubliseer deurRoekeloos	 11/03/2014 Los kommentaar op Kunstefees op ‘n skip
Die Oppiwater Kunstefees vaart sal plaasvind van 17 tot 21 Maart. Oppiwater besoek onder andere Maputo en die Portugese eilande. Die res van die tyd hou hulle Afrikaanse Kunstefees met verskeie kunstenaars, toneel-, komedie-, kabaret- en musiekproduksies. Dis uniek – ‘n kunstefees op ‘n drywende hotel met sy pragtige teater en verskillende kleiner venues.
Die Oppiwater Kunstefees op die MSC Opera neem verskeie bekende Afrikaanse name uit Suid-Afrika se vermaaklikheidswese. Laurika Rauch doen haar Grootste Treffers-konsert. Sandra Prinsloo is te sien in Oskar en die pienk tannie, en Koos Kombuis is ook oppiwater. Lefra se nuwe klug, My boetie se sussie se ou deur Ray Cooney met onder andere David Rees en Hennie Smit premiere ook op die boot met regie deur Frans Swart. Kom lag lekker vir Hannes Muller in Groet die Grotman. Liewe Heksie vaar (vlieg) ook saam met twee splinternuwe verhoogproduksies, Liewe Heksie en die tuindwergie en Liewe Heksie en Botterblom wat spesiaal vir Lefra deur Verna Vels geskryf is en vir die verhoog verwerk is deur Frans Swart. Koos van der Merwe se Leonard Cohen in Afrikaans word ook aangebied.
Cindy Swanepoel, David Reees & Ana van Achterbergh
RSG aanbieders, Amoré Bekker en Martelize Brink lewer inspireringspraatjies en Derrich Gardner is jou gasheer met die dekpartytjie.
Die Oppiwater Kunstefees besoek Maputo, die hoofstad van Mosambiek. Die volgende dag word daar aangedoen by die Portugese eilande waar jy LM Prawns kan eet en op verskeie ekskursies kan gaan.
Bespreek by 087 075 0889.
Gepubliseer deurRoekeloos 11/03/2014 Gepubliseer inMusiek, TeaterSleutelwoorde: Afrikaans, Amoré Bekker, Cindy Swanepoel, David Rees, Derrich Gardner, Frans Swart, Hannes Muller, Hennie Smit, Koos Kombuis, Laurika Rauch, Lefra Produksies, Magdaleen Krüger, Martelize Brink, Oppiwater, Ray Cooney, RSG, Sandra Prinsloo, Verna Vels